ai4bharat/Pralekha huggingface dataset:
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
ఆరోగ్యసేతు: బహుముఖ ప్రయోజనాల వారధి
ప్రజారోగ్య సంరక్షణ కోసం ప్రభుత్వ –ప్రైవేట్ భాగస్వామ్యంలో నూతన యాప్ ను విడుదల చేసిన భారత ప్రభుత్వం
కోవిడ్ -19 వ్యాప్తి నేపథ్యంలో, ఈ మహమ్మారిని ఎదుర్కొనే పోరాటంలో భాగంగా ప్రజలందరినీ ఏకతాటి మీదకు తీసుకువచ్చే ఉద్దేశంతో ప్రభుత్వ – ప్రైవేట్ భాగస్వామ్యంలో భారత ప్రభుత్వం ఓ బహుముఖ ప్రయోజనాలతో కూడిన యాప్  ను విడుదల చేసింది.
ఆరోగ్యసేతు పేరుతో రూపొందించిన ఈ యాప్ డిజిటల్ ఇండియాలో భాగంగా ప్రతి భారతీయుడి ఆరోగ్యం మరియు శ్రేయస్సుకు సహాయపడుతుంది. కరోనా వైరస్ సంక్రమణను తెలుసుకుని, ప్రజలు స్వీయ అంచనా వేసుకోవడానికి ఉపయోగపడుతుంది. అత్యాధునిక బ్లూటూత్ టెక్నాలజీ, అల్గారిథం, మరియు కృత్రిమ మేథస్సు ఆధారంగా ఇతరులతో మన పరస్పర చర్యల ఆధారంగా లెక్కిస్తుంది.
సులభ వినియోగం మరియు యూజర్ ఫ్రెండ్లీ అయిన ఈ యాప్ స్మార్ట్ ఫోన్ లో ఇన్ స్టాల్ చేసుకున్న తర్వాత, ఆ ఫోన్ సమీపంలో ఉన్న ఆరోగ్య సేతు ఇన్ స్టాల్ అయిన ఇతర పరికరాల దూరాన్ని తదితర అంశాలను లెక్కిస్తుంది. వీటిలో దేనినైనా తెలుసుకోవడం ద్వారా అధునాతన పారామితుల ఆధారంగా వైరస్ సంక్రమణ ప్రమాదాన్ని లెక్కిస్తుంది.
కోవిడ్ -19 సంక్రమణ వ్యాప్తి ప్రమాదాన్ని అంచనా వేయడంతో పాటు అవసరమైన చోట నిర్బంధం విషయంలో సకాలంలో చర్యలు తీసుకోవడానికి ఈ యాప్ సహాయపడుతుంది.
ఈ యాప్ లో గోప్యతకు మరింత ప్రాధాన్యత ఇచ్చారు. ఇది సేకరించిన వ్యక్తిగత డేటా ఆధునిక సాంకేతిక పరిజ్ఞానాన్ని ఉపయోగించి రహస్యంగా ఉంచబడుతుంది. వైద్య సహాయాన్ని సులభతరం చేయడానికి ఆవసరమైనంత వరకు ఫోన్ లో భద్రంగా ఉంటుంది.
11 భాషల్లో లభించే ఈ యాప్, మొదటి రోజు నుంచి పాన్ – ఇండియా ఉపయోగం కోసం సిద్ధంగా ఉంది. అంతే కాకుండా హైలీ స్కేలబుల్ ఆర్కిటెక్చర్ ను కలిగి ఉంది.
భారతదేశ యువత ప్రతిభను ఒక చోట చేర్చి సరైన వనరులను అందించగలిగితే, సంక్షోభ సమయాల్లో వారు ప్రతిస్పందించే ప్రయత్నాలను ఇదో ప్రత్యేక ఉదాహరణ. ఇది ఒకేసారి ప్రభుత్వ మరియు ప్రైవేట్ రంగాలు, డిజిటల్ టెక్నాలజీ, ఆరోగ్య సేవల పంపిణీ, వ్యాధి రహిత దేశం మరియు ఆరోగ్యకరమైన భవిష్యత్తు దిశగా యువ భారతాన్ని ఏకం చేసే వారధి.
మై సురక్షిత్... హమ్ సురక్షిత్... భారత్ సురక్షిత్...
నేను సురక్షితం... మేము సురక్షితం... భారతదేశం సురక్షితం...
(Visitor Counter : 312
రక్షణ మంత్రిత్వ శాఖ
మాస్కోలో జరిగిన ఎస్సిఓ సమావేశంలో చైనా రక్షణ మంత్రితో సమావేశమైన భారత రక్షణ మంత్రి శ్రీ రాజ్ నాథ్ సింగ్
4 సెప్టెంబర్ తేదీన మాస్కోలో జరిగిన షాంఘై కోఆపరేషన్ సమావేశంలో చైనా రక్షణ మంత్రి మరియు స్టేట్ కౌన్సెలర్ జనరల్ వెయి ఫెన్ఘెతో భారత రక్షణ మంత్రి శ్రీ రాజ్ నాథ్ సింగ్ సమావేశమయ్యారు. ఇరు దేశాల మంత్రులు భారత్-చైనా పరిహద్దుల్లో జరుగుతన్న పరిణామాలు మరియు ఇరు దేశాల మధ్య సంబంధాలపై సుదీర్ఘ చర్చలు జరిపారు.
గత కొన్ని నెలలుగా భారత్-చైనా సహరిహద్దు వాస్తవాధీన రేఖ వెంబడి మరియు తూర్పు భాగంలోని గాల్వన్ లోయలో జరుగుతున్న పరిణామాలపై భారత్ నిశ్చయాభిప్రాయాన్ని రక్షణ మంత్రి చైనా మంత్రికి తెలియజేసారు. సరిహద్దు వెంట భారీ బలగాల మోహరింపు వాటి దూకుడు వలన వివిధ ద్వైపాక్షిక ఒప్పందాలు అతిక్రమించడాన్ని, ఇరువైపులా ప్రత్యేక ప్రతినిధుల ద్వారా కుదుర్చుకున్న అవగాహనలను గుర్తెరగకుండా చైనా అనుసరిస్తున్న విధానాలపై భారత్ అభ్యంతరాన్ని భారత రక్షణ మంత్రి చైనా మంత్రికి నొక్కి చెప్పారు. సరిహద్దుల్లో భారత సైన్యం యొక్క బాధ్యతాయుత విధానాన్ని ఆయన ప్రశంసిస్తూనే దేశ సార్వభౌమాధికారాన్ని మరియు సమగ్రతను కాపాడే విషయంలో భారత్ రాజీపడబోదని తెలిపారు.
ఇరు దేశాల మధ్యన గల సమస్యల పరిష్కారానికి భారత ప్రధాని శ్రీ నరేంద్ర మోడీ మరియు చైనా ప్రధాని జిన్పింగ్ మధ్య చర్చల ద్వారా కుదిరిన ఏకాభిప్రాయాన్ని తప్పకుండా అమలు చేస్తామని, వివిధ ద్వైపాక్షిక ఒప్పందాలను తప్పకుండా పాటిస్తామని, ఎటువంటి కవ్వింపు చర్యలకు పాల్పడబోమని చైనా రక్షణ మంత్రి మరియు స్టేట్ కౌన్సెలర్ తెలిపారు.
ప్రస్తుత పరిస్థితులను చక్కదిద్దేందుకు ఇరుదేశాలవారు ప్రయత్నిస్తామని త్వరలోనే సరిహద్దు వెంట పూర్వపు పరిస్థితులు నెలకొంటాయని ఆయన ఆశించారు. ఇరు దేశాల మంత్రులతో సహా అన్ని స్థాయిల్లో సమాచారాన్ని ఇచ్చిపుచ్చుకుని శాంతిని నెలకొల్పేందుకు ప్రయత్నిస్తామని చైనా రక్షణ మంత్రి అన్నారు.
భారత రక్షణ మంత్రి శ్రీ రాజ్ నాథ్ సింగ్ మాట్లాడుతూ ఇండో-చైనా సరిహద్దుల్లో శాంతిని నెలకొల్పడానికి అవసరమైన చర్యలను తీసుకుంటామని ద్వైపాక్షిక చర్చల ద్వారా ఇరు దేశాల మధ్య గల వివాదాలను పరిష్కరించుకోవడానికి ప్రయత్నిస్తామని ఇందుకు అందరి నాయకుల నుండి ఏకాభిప్రాయాన్ని కూడగడతామని తెలిపారు. ఇందుకు చైనా కూడా శాంతిని కోరుకుంటుందని చైనా మంత్రి తెలిపారు. స్టేటస్ కో కొనసాగించడానికి పాంన్గాంగ్ సరస్సు వద్ద చైనా బలగాలను వెనక్కి మళ్ళించడం, వాస్తవాధీన రేఖను గౌరవించడంతోపాటు వివిధ ద్వైపాక్షిక ఒప్పందాలను గౌరవించడంతోపాటు వాటిని అమలుపరచడం వలన మాత్రమే సరిహద్దుల్లో శాంతి నెలకొంటుందని భారత రక్షణ మంత్రి తెలిపారు. ప్రస్తుత ఉద్రిక్త పరిస్థితుల నిర్వహణకు ఇరు పక్షాలవారు బాధ్యతాయుతంగా వ్యవహరాంచాలని, సరిహద్దుల్లో పరిస్థితులను మరింత జఠిలం చేయరాదని అన్నారు. ఇరు పక్షాలవారు దౌత్యవేత్తల ద్వారా మరియు సైనికాధికారుల ద్వారా చర్చలను కొనసాగించాలని తద్వారా వాస్తవాధీన రేఖ వెంట పూర్వపు శాంతి స్థితిని నెలకొల్పాలని ఆయన చైనా రక్షణ మంత్రికి తెలియజేసారు.
ప్రధాన మంత్రి కార్యాలయం
కోవిడ్-19 బారిన పడ్డ డాక్టర్ ఫారూఖ్ అబ్దుల్లా ‘త్వరగా కోలుకోవాలి’ అని ఆకాంక్షించిన ప్రధాన మంత్రి
డాక్టర్ ఫారూఖ్ అబ్దుల్లా గారు కోవిడ్-19 బారి నుంచి శీఘ్ర గతి న కోలుకోవాలని ఆకాంక్షిస్తూ ప్రధాన మంత్రి శ్రీ నరేంద్ర మోదీ ఆయన కు తన శుభాకాంక్షలను వ్యక్తం చేశారు.
డాక్టర్ ఫారూఖ్ అబ్దుల్లా గారికి త్వరగా నయమవ్వాలని, ఆయన చక్కని ఆరోగ్యం తో ఉండాలని ప్రార్థిస్తున్నాను.
@OmarAbdullah గారూ ! , మీరు మరియు మీ కుటుంబ సభ్యులు అందరూ చక్కనైన ఆరోగ్యం తో ఉండాలని కూడా నేను ప్రార్థిస్తున్నాను’’ అని ఒక ట్వీట్ లో ప్రధాన మంత్రి పేర్కొన్నారు.
ఆర్థిక మంత్రిత్వ శాఖ
ఉత్తరప్రదేశ్ లోని వివిధ ప్రాంతాల్లో సోదాలు నిర్వహిస్తున్న ఆదాయ పన్ను శాఖ
ఉత్తర భారతదేశంలో ప్రముఖ పశువుల దాణా ఉత్పత్తిదారుడి విషయంలో ఆదాయ పన్ను శాఖ 18/11/2020 న సోదాలు, సర్వే చర్యను ప్రారంభించింది. కాన్పూర్, గోరఖ్పూర్, నోయిడా, ఢిల్లీ, లుధియానాలోని 16 ప్రదేశాలలో సోదాలు, సర్వే చర్యలు చేపట్టింది ఆదాయ పన్ను శాఖ.
ఈ బృందంపై ప్రధాన ఆరోపణలు ఏమిటంటే, ఇది కొన్ని ఢిల్లీ ఆధారిత షెల్ కంపెనీల నుండి రూ.100 కోట్లు పైగా ఆసురక్షిత రుణాలు ఎంట్రీలుగా ఉంచింది; అసాధారణంగా అధిక రుణదాతలు; నికర లాభం చూపకుండా దాచిపెట్టడం; మరియు సంబంధిత గ్రూప్ కి చెందిన చిట్ ఫండ్ కంపెనీ తెలియని మూలాల నుండి అనేక కోట్ల అసురక్షిత రుణాలు పొందింది.
సోదాలు సమయంలో, రుణాలు తీసుకున్న షెల్ కంపెనీలు కాగితంపై మాత్రమే ఉన్నాయని మరియు నిజమైన వ్యాపారం మరియు క్రెడిట్ యోగ్యత లేదని నిర్ధారించబడింది. ఈ షెల్ కంపెనీల డైరెక్టర్లు డమ్మీ. ఈ సంస్థల డైరెక్టర్లలో ఒకరు టాక్సీ డ్రైవర్, 11 బ్యాంక్ ఖాతాలు కలిగి ఉన్నారు, భారీగా నిధుల దారి మళ్లించినట్టు కనబడింది. ఈ షెల్ కంపెనీల నుండి అసురక్షిత రుణాల రూపంలో రూ .121 కోట్లకు పైగా ఎంట్రీలు నకిలీవి.
ఈ షెల్ కంపెనీలలో ఒకటి గ్రూప్ చిట్ ఫండ్ లో చిట్ చందాదారుని అని సోదాల్లో తేలింది, ఇది చిట్ ఫండ్స్ చట్టం, 1982 లోని నిబంధనల ఉల్లంఘన.
గ్రూప్ ప్రధాన వ్యక్తుల నివాసాల నిర్మాణంలో భారీగా లెక్కించని పెట్టుబడిని సోదాల్లో వెల్లడయింది. అదే ధృవీకరణలో ఉంది మరియు వాల్యుయేషన్ కోసం సూచించబడుతుంది.
ఇప్పటివరకు బంగారం, వజ్రాల ఆభరణాలు రూ. 52 లక్షలు స్వాధీనం చేసుకున్నారు. మిగిలిన ఆభరణాల సముపార్జన మూలాలు ధృవీకరించాల్సి ఉంది. మొత్తం నగదు మూలం రూ. 1.30 కోట్లు ఆధారాలు కూడా ధృవీకరించాలి. మొత్తం 7 లాకర్లు ఉన్నాయి, వాటిని ఇంకా శోధించాల్సి ఉంది.
తదుపరి దర్యాప్తు కొనసాగుతోంది
రక్షణ మంత్రిత్వ శాఖ
ఘాట్కోపర్ ముంబైలోని నావికా క్వారంటైన్ శిబిరం నుండి 44 మంది శరణార్థులు తిరిగి ఇళ్లకు
ఇరాన్ నుండి వచ్చిన 44 మందిని  చడీ చప్పుడు లేకుండా, విజయవంతంగా ముంబై ఘట్కోపర్ లోని తన మెటీరియల్ ఆర్గనైజేషన్ ప్రాంగణం నుండి క్వారెంటైన్ చేసి తిరిగి వారిని వెనక్కి పంపింది భారత నావికా దళం. మర్చి 13వ తేదీన ఈ 44 మందిని క్వారంటైన్ కి తరలించారు. మర్చి 28వ తేదీ వరకు క్వారెంటైన్ పూర్తయ్యాక ఆరోగ్య పరీక్షల్లో కోవిడ్-19 నెగటివ్ నిర్ధారణ కావడంతో వారందరిని అక్కడ నుండి పంపి వేయడానికి నిర్ణయించారు. అయితే రవాణా సదుపాయాలు లేక పోవడం తో వారిని అక్కడే ఉంచారు. శరణార్ధుల ఆరోగ్య పరిస్థితులు ఎప్పటికప్పుడు పర్యవేక్షించడానికి ప్రత్యేక వైద్య బృందం పనిచేసింది. వారి సౌకర్యాలకు కానీ, వారి ఆహార విషయాలలో కానీ ఎటువంటి లోటు లేకుండా చూసుకున్నారు. వారికి లైబ్రరీ, టీవీ గది, ఇండోర్ ఆటలు, చిన్న జిమ్ము వంటి సౌకర్యాలను సమకూర్చారు.
దేశవ్యాప్తంగా లాక్ డౌన్ ఉండడంతో ఉన్న పరిమిత సౌకర్యాలని వారికి అనువుగా మార్చారు నావికా దళం సిబ్బంది. వారి నివాసాలు ఉన్న శ్రీనగర్ , లడఖ్ ప్రాంతాలకు రవాణా సదుపాయాలు లేకపోవడంతో కొద్దీ రోజులు క్వారంటైన్ పొడిగించారు. చివరకు ఈ నెల 12వ తేదీన వైమానిక దళానికి చెందిన సి-130 విమానాల్లో 44 మందిని శ్రీనగర్ కు తరలించారు. ప్రతి శరణార్థికి ప్యాక్ చేసిన ఆహారాన్ని, చేతితో కుట్టిన రెండు మాస్కులు ఇచ్చారు.
కోవిడ్-19పై దేశవ్యాప్తంగా జరుగుతున్న పోరాటంలో భాగస్వాములు అవుతున్న అనేక మందితో తో పాటు భారత నావికా దళం కూడా కీలక పాత్ర పోషిస్తోంది. పౌరులకు గాని, స్థానిక ప్రభుత్వ యంత్రాంగాలకు కానీ సహాయం చేయడానికి భారత నావికాదళం ఎప్పుడు సన్నద్ధంగా ఉంటుంది.
ఆరోగ్య, కుటుంబ సంక్షేమ మంత్రిత్వ శాఖ
కరోనా వైరస్ సంక్రమణ గొలుసును తుంచి, మరణాల రేటును ఒక శాతం కంటే తక్కువ ఉండేలా చూడాలని మహారాష్ట్ర, ఆంధ్రప్రదేశ్, కర్ణాటకకు కేంద్రం సూచన
కొవిడ్ కేసుల్లో హఠాత్తుగా పెరుగుదల లేదా మరణాల శాతం ఎక్కువగా ఉన్న జిల్లాలను కలిగిన రాష్ట్రాలు, కేంద్ర పాలిత ప్రాంతాలతో కేంద్ర ఆరోగ్య శాఖ నిరంతరం సమీక్షలు జరుపుతోంది.
కరోనా సంక్రమణ గొలుసును ఎక్కడికక్కడ తుంచేందుకు, మరణాల రేటును ఒక శాతం కంటే తక్కువ ఉండేలా చూసేందుకు గట్టి చర్యలు చేపట్టాలని మహారాష్ట్ర, ఆంధ్రప్రదేశ్, కర్ణాటకకు కేంద్ర ప్రభుత్వం సూచనలు చేసింది. ప్రజల ప్రాణాలు కాపాడేందుకు వివిధ స్థాయుల్లో సమర్థవంత పర్యవేక్షణతోపాటు, అత్యధిక పరీక్షలు, సమర్థవంత చికిత్సలు అందించాలని చెప్పింది.
గత 24 గంటల్లో దేశంలో నమోదైన యాక్టివ్ కేసుల్లో 46 శాతం మహారాష్ట్ర, ఆంధ్రప్రదేశ్, కర్ణాటక నుంచే వచ్చాయి. ఒక్క మహారాష్ట్రలోనే 22 శాతం యాక్టివ్ కేసులు నమోదయ్యాయి. దీంతోపాటు, గత 24 గంటల్లో దేశవ్యాప్త కొవిడ్ మరణాల్లో ఈ మూడు రాష్ట్రాల నుంచే 52 శాతం నమోదయ్యాయి. ఇందులో మహారాష్ట్ర వాటా 35 శాతం.
ప్రతి రాష్ట్రంలో పరిగణనలోకి తీసుకోవాల్సిన జిల్లాలను కూడా కేంద్ర హోంశాఖ వెల్లడించింది. మహారాష్ట్రలోని పుణె, నాగ్పుర్, కొల్హాపుర్, సాంగ్లి, నాసిక్, అహ్మదాబాద్, రాయ్గఢ్, జల్గావ్, సోలాపుర్, సతారా, పల్గర్ జిల్లాల్లో మరిన్ని సమర్థవంత చర్యలు చేపట్టాలని చెప్పింది.
ఆంధ్రప్రదేశ్లోని ప్రకాశం, చిత్తూరు జిల్లాలను పేర్కొన్న హోంశాఖ, ఆ జిల్లాల్లో మరణాలపై రోజువారీ పర్యవేక్షణ, ఆస్పత్రుల్లో వసతులను మెరుగుపరచడం, ఐసీయూల సంఖ్య పెంచడం, ఆక్సిజన్తో కూడిన పడకలు, సమర్థవంత చికిత్స నిర్వహణ అవసరమని స్పష్టం చేసింది.
కర్ణాటకలోని కొప్పల్, మైసూరు, దేవన్గిరి, బళ్లారి జిల్లాల్లో ఆర్టీ-పీసీఆర్ పరీక్షలను గరిష్టస్థాయిలో ఉపయోగించుకోవాలని, యాక్టివ్ కేసులను గుర్తించేందుకు ఇంటింటి సర్వే చేయించాలని, వైద్య సిబ్బంది ఆరోగ్య రక్షణకు చర్యలు తీసుకోవాలని కేంద్ర హోంశాఖ వెల్లడించింది.
మొత్తంగా చూస్తే, దేశవ్యాప్తంగా నమోదయిన కేసుల్లో 60 శాతం ఐదు రాష్ట్రాల్లోనే ఉన్నాయి. మహారాష్ట్ర అత్యధికంగా 25 శాతంతో తొలిస్థానంలో ఉండగా, ఆంధ్రప్రదేశ్లో 12.06 శాతం, కర్ణాటకలో 11.71 శాతం, ఉత్తరప్రదేశ్లో 6.92 శాతం, తమిళనాడులో 6.10 శాతం కేసులు ఉన్నాయి. మహారాష్ట్ర, ఆంధ్రప్రదేశ్, కర్ణాటక నుంచే 49 శాతం కేసులు, 57 శాతం మరణాలు నమోదయ్యాయి.
దేశవ్యాప్త మరణాల్లో 70 శాతం.. మహారాష్ట్ర, తమిళనాడు, కర్ణాటక, దిల్లీ, ఆంధ్రప్రదేశ్ నుంచి నమోదయ్యాయి. ఒక్క మహారాష్ట్రలోనే 37.33 శాతం కొవిడ్ మరణాలు సంభవించాయి.
కొవిడ్-19కు సంబంధించిన సాంకేతిక అంశాలు, మార్గదర్శకాలు & సూచనలపై అధికారిక, తాజా సమాచారం కోసం https://www.mohfw.gov.in, @MoHFW_INDIA ను చూడవచ్చు.
కొవిడ్-19పై సాంకేతిక సందేహాలుంటే technicalquery.covid19[at]gov[dot]in కు; ఇతర సందేహాలుంటే ncov2019[at]gov[dot]in లేదా @CovidIndiaSeva కు పంపవచ్చు.
కేంద్ర ఆరోగ్య & కుటుంబ సంక్షేమ శాఖ హెల్ప్లైన్ నంబర్ +91-1123978046 లేదా 1075 కు ఫోన్ చేసి సందేహాలు తీర్చుకోవచ్చు. రాష్ట్రాలు లేదా కేంద్ర పాలిత ప్రాంతాల హెల్ప్లైన్ నంబర్ల జాబితాను https://www.mohfw.gov.in/pdf/coronvavirushelplinenumber.pdf లో చూడవచ్చు.
యువజన వ్యవహారాలు, క్రీడల మంత్రిత్వ శాఖ
కేఐవైజీ 2022లో అథ్లెట్ అనుభవాన్ని మెరుగుపరచడానికి ప్రత్యేక యాప్ ప్రారంభించబడింది; కేవలం మౌస్ క్లిక్తో పతకాల సంఖ్య,మ్యాచ్ షెడ్యూల్లు, వేదికలు, అథ్లెట్ ప్రశ్నలను పరిష్కరించడానికి చాట్బాట్ సెటప్ చేయబడింది
ఖేలో ఇండియా యూత్ గేమ్స్ 2022 కోసం యువజన వ్యవహారాలు మరియు క్రీడల మంత్రిత్వ శాఖ ప్రత్యేక మొబైల్ అప్లికేషన్ను అందుబాటులోకి తెచ్చింది. ఇందులో పాల్గొనే క్రీడాకారులు, కోచ్లు, సహాయక సిబ్బంది, అథ్లెట్ల తల్లిదండ్రులు మరియు గేమ్స్లో పాల్గొనే అన్ని రాష్ట్రాల అధికారులకు గేమ్ సమాచారం ఒక బటన్ క్లిక్తో అందించబడుతుంది. ఖేలో ఇండియా యూత్ గేమ్స్ కోసం డెడికేటెడ్ యాప్ను ప్రారంభించడం ఇదే తొలిసారి.
ఈ యాప్లో అథ్లెట్ లాగిన్ ఉంటుంది. అతను లేదా ఆమె నమోదు చేసుకున్న సమయం నుండి గేమ్ల మొత్తం కోర్సు ద్వారా మద్దతు ఇస్తుంది. గేమ్లు ప్రారంభమయ్యే ముందు అతని లేదా ఆమె ధృవీకరించబడిన పత్రాలు అప్లోడ్ చేయబడి ఉన్నాయో లేదో తనిఖీ చేసే అవకాశాన్ని ఈ యాప్ అందిస్తుంది. ఇది రిజిస్ట్రేషన్ ప్రక్రియలో క్రీడాకారులకు మరింత పారదర్శకతను నిర్ధారిస్తుంది.
అతను లేదా ఆమె ఈ ఆటల్లో నమోదు చేసుకుని మధ్యప్రదేశ్లోని వేదికలకు చేరుకున్నప్పుడు అథ్లెట్కు వారి స్పోర్టింగ్ కిట్ల జారీ స్థితి, అథ్లెట్ బస చేయాల్సిన హోటల్, అథ్లెట్ల రవాణా వివరాలను తనిఖీ చేయవచ్చు. అలాగే అథ్లెట్లు అత్యవసర పరిస్థితుల్లో సంప్రదించాల్సిన ముఖ్యమైన నంబర్లు ఉంటాయి. ఇంకా గేమ్స్ జరిగే సమయంలో అథ్లెట్లు అడిగిన ప్రశ్నలకు తక్షణ సమాచారం అందించేందుకు వాట్సప్ చాట్బోట్ కూడా సృష్టించబడింది.
క్రీడా అభిమానులకు మ్యాచ్ షెడ్యూల్లు, పతకాల సంఖ్య, ఆటల వేదికల చిరునామా మరియు ఫోటో గ్యాలరీకి యాక్సెస్ను ఈ యాప్ అందిస్తుంది.
యాప్ ఆండ్రాయిడ్ మరియు యాపిల్ ఫోన్లకు అందుబాటులో ఉంది. అలాగే ఉచితంగా డౌన్లోడ్ చేసుకోవచ్చు.
యాప్ డౌన్లోడ్ లింక్లు:
ప్లేస్టోర్:
https://play.google.com/store/apps/details?id=com.sportsauthorityofindia.kheloindiagames
యాప్ స్టోర్:
https://apps.apple.com/in/app/khelo-india-games/id1665110083
వాట్సాప్ చాట్బాట్:
https://wa.me/919667303515?text=Hi%21
(Visitor Counter : 147
మత్స్య పరిశ్రమ, పశు పోషణ మరియు పాడి పరిశ్రమ మంత్రిత్వ శాఖ
దేశంలో ఏవియన్ ఇన్ఫ్లుఎంజా తాజా పరిస్థితి
హర్యానాలోని పంచకుల జిల్లాలోని పౌల్ట్రీ లో, గుజరాత్ లోని జునాగఢ్ జిల్లాలోని వలస పక్షులలో, రాజస్థాన్ లోని సవాయి మాధోపూర్, పాలి, జైసల్మేర్, మోహర్ జిల్లాలలో కాకులలో ఏవియన్ ఇన్ఫ్లుఎంజా  పాజిటివ్ నమూనాలను ఐసిఎఆర్-ఎన్ఐహెచ్ఎస్ఏడి ధృవీకరించిన తరువాత ఆయా ప్రభుత్వాలు నివారణ, నిరోధక చర్యలు ముమ్మరం చేశాయి. ఏవియన్ ఇన్ఫ్లుఎంజాపై కార్యాచరణ ప్రణాళిక ప్రకారం బాధిత రాష్ట్రాలు తక్షణమే నివారణ చర్యలు చేపట్టాలని డిపార్ట్మెంట్ సూచించింది.
ఇప్పటివరకు, ఆరు రాష్ట్రాల  నుండి ఈ వ్యాధి నిర్ధారణ అయింది. కేరళలోని రెండు జిల్లాల్లో కల్లింగ్ కార్యకలాపాలు పూర్తయ్యాయని తెలిసింది. క్రిమిసంహారక ప్రక్రియ జరుగుతోంది.
ఏఐ చేత ఇంకా ప్రభావితం కాని రాష్ట్రాలు పక్షులలో ఏదైనా అసాధారణమైన మరణాలు సంభవిస్తే అప్రమత్తంగా ఉండాలని, వెంటనే నివేదించమని డిపార్ట్మెంట్ కోరింది, తద్వారా అవసరమైన చర్యలు వేగంగా చేపడతారు.
కేరళ, హర్యానా, హిమాచల్ ప్రదేశ్ రాష్ట్రాలను పర్యవేక్షించడానికి ఎపిడెమియోలాజికల్ దర్యాప్తు కోసం కేంద్ర బృందాలను నియమించారు.
ఢిల్లీలోని డిడిఎ పార్క్ హస్తల్ విలేజ్లో 16 పక్షుల అసాధారణ మరణాలు కూడా నమోదయ్యాయి. ఢిల్లీలోని ఎన్సిటి డిపార్ట్మెంట్ ముందు జాగ్రత్త చర్యలు తీసుకుని, నమూనాలను ఐసిఎఆర్-ఎన్ఐహెచ్ఎస్ఏడికి పంపినట్లు, పరీక్ష నివేదిక కోసం ఎదురుచూస్తున్నట్లు తెలిసింది. ఈ వ్యాధి గురించి పౌల్ట్రీ రైతులు, సాధారణ ప్రజలలో  అవగాహన చాలా ముఖ్యమైనది. కోడి మరియు గుడ్ల వినియోగంపై వినియోగదారుల విశ్వాసాన్ని పునరుద్ధరించడానికి కార్యదర్శి  నుండి ఆరోగ్య మంత్రిత్వ శాఖకు సమాచారాన్ని పంపారు. ఈ విషయంలో ఆరోగ్య మంత్రిత్వ శాఖ నుండి తగిన సలహాలు జారీ చేయాలని అభ్యర్థించారు, తద్వారా వదంతులు వల్ల వినియోగదారులలో విశ్వాసం సన్నగిల్లకుండా ఉండేలా చూడాలని స్పష్టం చేశారు. అలాగే, పౌల్ట్రీ లేదా పౌల్ట్రీ ఉత్పత్తుల భద్రత గురించి అవగాహన పెంచాలని రాష్ట్రాలను అభ్యర్థించారు,
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 తాజా సమాచారం
దేశవ్యాప్త టీకా కార్యక్రమంలో భాగంగా ఇప్పటిదాకా వేసిన టీకా డోసులు 56.06కోట్లు
గత 24 గంటలలో నమోదైన కొత్త కోవిడ్ కేసులు 35,178
మొత్తం కేసుల్లో చికిత్సలో ఉన్న కేసుల వాటా 1.14%, మార్చి 2020 తరువాత అత్యల్పం
దేశవ్యాప్తంగా ప్రస్తుతం చికిత్సలో ఉన్న కోవిడ్ బాధితులు 3,67,415; 148 రోజుల కనిష్ఠ స్థాయి
ప్రస్తుతం కోలుకున్నవారి శాతం 97.52%; 2020 మార్చి తరువాత అత్యధికం
దేశవ్యాప్తంగా ఇప్పటిదాకా కోలుకున్నవారు 3,14,85,923 మంది
గత 24 గంటలలో కోలుకున్నవారు 37,169 మంది
వారపు పాజిటివిటీ రేటు ప్రస్తుతం 1.95%; గత 54 రోజులుగా ఇది 3% లోపే
రోజువారీ పాజిటివిటీ 1.96%; గత 23 రోజులుగా 3% లోపే
పరీక్షల సామర్థ్యం పెంపు- మొత్తం ఇప్పటిదాకా 49.84 కోట్ల పరీక్షలు
ఆర్థిక మంత్రిత్వ శాఖ
పూణెలో సోదాలు నిర్వహించిన ఆదాయపు పన్ను శాఖ
మహారాష్ట్ర రాష్ట్రంలోని ఫూణెలోని సంగమనేర్కు చెందిన ఒక వ్యాపార సంస్థకు చెందిన 34 భిన్న ప్రదేశాలలో ఆదాయపు పన్ను శాఖ 17.02.2021లో సోదాలు నిర్వహించింది. ఈ గ్రూపుకు చెందిన సంస్థలు పొగాకు తత్సంబంధిత ఉత్పత్తుల ప్యాకేజింగ్, అమ్మకాలు, విద్యుత్ ఉత్పత్తి, పంపిణీ, ఎఫ్ ఎంసీజీల అమ్మకాలు, రియల్ ఎస్టేట్ అభివృద్ధిలో నిమగ్నమై ఉన్నాయి.
సోదాల సందర్భంగా, చేత్తో రాసిన, కంప్యూటర్లో ఎక్సెల్ షీట్లలో నిర్వహిస్తున్న రూ. 243 కోట్ల నగదుకు సంబంధించి నమోదు చేయని పొగాకు అమ్మకాల వ్యవహారం వెలుగులోకి వచ్చింది. ఇందుకు అదనంగా, పొగాకు ఉత్పత్తులకు సంబంధించిన కొందరు డీలర్లపై చర్య తీసుకున్న క్రమంలో దాదాపు రూ. 40 కోట్ల విలువైన నమోదుకాని అమ్మకాల వ్యవహారం బహిర్గతమైంది.
ఈ గ్రూపు రియల్ ఎస్టేట్ లావాదేవీలలో రిజిస్ట్రేషన్ విలువకు ఎక్కువగా నగదు చెల్లింపులను అంగీకరిస్తోంది. దాదాపుగా రూ. 18 కోట్ల లావాదేవీలకు సంబంధించిన ఆధారాలు ఈ క్రమంలో బయిటపడ్డాయి. అలాగే ఆదాయపు పన్ను చట్టం, 1961లోని సెక్షన్ 50 సికి సంబంధించి రూ. 23 కోట్ల మేరకు ఉల్లంఘనలు జరిగినట్టు కనుగొన్నారు.
సోదాల క్రమంలో, రియల్ ఎస్టేట్ అమ్మకాలలో నమోదు చేయని లావాదేవీల ద్వారా రూ. 09 కోట్ల మేరకు లాభాలను ఆర్జించినట్టు పన్ను చెల్లింపుదారు అంగీకరించారు. సోదాల నేపథ్యంలో సుమారు 01 కోటి రూపాయల మేరకు లెక్కల్లోకి రాని నగదును అధికారులు స్వాధీనం చేసుకున్నారు. ఇప్పటివరకు, బహిర్గతం చేయని రూ. 335 కోట్ల ఆదాయాన్ని గుర్తించారు.
తదుపరి దర్యాప్తు ఇంకా కొనసాగుతోంది.
ప్రధాన మంత్రి కార్యాలయం
‘సుపోషిత్ మా’ కార్యక్రమాన్ని లోక్ సభ స్పీకర్ శ్రీ ఓమ్ బిర్ లా చేపట్టడాన్నిప్రశంసించిన ప్రధాన మంత్రి
లోక్ సభ స్పీకర్ శ్రీ ఓమ్ బిర్ లా చేపట్టిన ‘సుపోషిత్ మా’ కార్యక్రమాన్ని ప్రధాన మంత్రి శ్రీ రేంద్ర మోదీ ప్రశంసించారు. ‘సుపోషిత్ మా అభియాన్’ ను కోటా లోని రామ్ గంజ్ మండీ ప్రాంతం లో శ్రీ ఓం బిర్ లా ప్రారంభించారు. ప్రతి ఒక్క మాతృమూర్తి ని మరియు శిశువు ను ఆరోగ్యవంతం గా ఉంచాలి అనేది ఈ కార్యక్రమం యొక్క ధ్యేయం గా ఉంది.
లోక్ సభ స్పీకర్ ట్వీట్ కు ప్రధాన మంత్రి ప్రతిస్పందిస్తూ -
‘‘గౌరవనీయులైన లోక్ సభ స్పీకర్ చొరవ తో ఒక ప్రేరణాత్మక కార్యక్రమం ఆరంభం అయింది. ఆరోగ్యవంతమైన మాత మరియు స్వస్థ శిశువు లతో పాటు ఈ కార్యక్రమం లో పూర్తి కుటుంబం యొక్క సమృద్ధి ఇమిడి ఉంది. మరి ఇదే ఒక సశక్తమైన సమాజాని కి మూలస్తంభం గా కూడాను ఉంది.’’ అంటూ ఒక ట్వీట్ లో పేర్కొన్నారు.
ప్రధాన మంత్రి కార్యాలయం
శిలాంగ్ లో జరిగిన ప్రమాణస్వీకార కార్యక్రమం లో పాలుపంచుకొన్న ప్రధానమంత్రి
మేఘాలయ ముఖ్యమంత్రి శ్రీ కోన్ రాడ్ కె. సంగ్ మా మరియు ఆయన మంత్రివర్గ బృందం యొక్క పదవీ ప్రమాణ స్వీకార కార్యక్రమం లో ప్రధాన మంత్రి శ్రీ నరేంద్ర మోదీ పాలుపంచుకొన్నారు. ఈ రోజు న పదవీ ప్రమాణాన్ని స్వీకరించిన వారి కి శ్రీ నరేంద్ర మోదీ అభినందనల ను తెలియ జేశారు.
ప్రధాన మంత్రి ఒక ట్వీట్ లో -
‘‘శ్రీ @SangmaConrad గారు మరియు ఆయన మంత్రివర్గ బృందం యొక్క పదవీ ప్రమాణ స్వీకార కార్యక్రమాని కి హాజరు అయ్యాను. పదవీ ప్రమాణాన్ని స్వీకరించిన వారి కి ఇవే అభినందన లు. మేఘాలయ ను వృద్ధి తాలూకు నూతన శిఖరాల కు తీసుకు పోయేందుకు వారు చేసే కృషి లో వారి కి ఇవే శుభాకాంక్షలు.’’ అని పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
కర్ణాటక, తమిళనాడులలో కోవిడ్ -19 పరిస్థితులపై సమీక్ష నిర్వహించిన కేంద్ర ఆరోగ్య శాఖ మంత్రి శ్రీ మన్సుఖ్ మాండవీయ
కోవిడ్ -19 నియంత్రణకు సంబంధించిన అంశాలపై కర్ణాటక, తమిళనాడు ఆరోగ్య శాఖ మంత్రులతో టెలిఫోన్లో మాట్లాడిన మంత్రి
కేరళలో కోవిడ్ కేసులు పెరుగుతుండంతో కోవిడ్ -19 కేసులు అంతర్ రాష్ట్రీయంగా వ్యాప్తి చెందకుండా అదుపుచేసేందుకు చర్యలు : కేంద్ర ఆరొగ్య శాఖ మంత్రి
కేంద్ర ఆరోగ్య , కుటుంబ సంక్షేమ శాఖ మంత్రి శ్రీ మన్సుఖ్ మాండవీయ ఈరోజు కర్ణాటక, తమిళనాడు రాష్ట్రాల ఆరోగ్యశాఖ మంత్రులతో ఈ రాష్ట్రాలలోని కోవిడ్ -19 పరిస్థితులపై మాట్లాడారు. కేరళలో కేసులు పెరుగుతుండడంతో కేరళతో సరిహద్దు కలిగిన కర్ణాటక, తమిళనాడు రాష్ట్రాలలో కోవిడ్ -19ను నియంత్రించేందుకు తీసుకుంటున్న చర్యలపై కేంద్ర ఆరోగ్యమంత్రి వీరితో చర్చించారు.
కోవిడ్ -19 మహమ్మారి అంతర్ రాష్ట్రీయంగా వ్యాప్తి చెందకుండా తగిన చర్యలు తీసుకోవలసిన అవసరాన్ని ప్రముఖంగా ప్రస్తావిస్తూ శ్రీ మన్సుఖ్ మాండవీయ, కేరళతో సరిహద్దు కలిగిన కర్ణాటక, తమిళనాడులలోని సరిహద్దు జిల్లాలలో వాక్సినేషన్ కార్యక్రమ వేగాన్ని మరింత పెంచాల్సిందిగా ఆయా రాష్ట్రాల ఆరోగ్య శాఖ మంత్రులకు సూచించారు.
భారత ప్రభుత్వం కోవిడ్-19 మహమ్మారిపై పోరాటంలో ముందువరుసలో ఉంది. కోవిడ్ మహమ్మారిపై పోరాటానికి ఎంచుకున్న ఐది అంశాల వ్యూహంలో  వాక్సినేషన్ కూడా ఒక ముఖ్యమైనదిగా ఉంది. 2021 జనవరి 16 వ తేదీ నుంచి ఇండియా కోవిడ్ -19 నిరోధానికి పెద్ద ఎత్తున వాక్సినేషన్ కార్యక్రమాన్ని చేపట్టి నిర్వహిస్తున్నది.
పౌర విమానయాన మంత్రిత్వ శాఖ
ఖుషీనగర్ విమానాశ్రయం నుండి దేశీయ విమాన కార్యకలాపాలు ప్రారంభం
- ఉడాన్ పథకం కింద ఢిల్లీ - ఖుషీనగర్ మధ్య తొలి విమాన సేవలు మొదలు
ఉత్తరప్రదేశ్లోని కొత్తగా ప్రారంభించబడిన ఖుషీనగర్ విమానాశ్రయం నుంచి దేశీయ విమాన కార్యకలాపాలు 26.11.2021న మొదలయ్యాయి. ఆర్సీఎస్-ఉడాన్  కింద ఢిల్లీ మరియు ఖుషీనగర్ మధ్య మొదటి విమాన సేవలు ప్రారంభమయ్యాయి. ఉడాన్ పథకం కింద దేశానికి మెరుగైన విమాన కనెక్టివిటీని అందించడానికి పౌరవిమానయాన శాఖ మరియు ఎయిర్పోర్ట్ అథారిటీ ఆఫ్ ఇండియా నిబద్ధత మరియు పట్టుదలతో ఈ మార్గంలో విమాన కార్యకలాపాలను ప్రారంభంచింది. ప్రధాన మంత్రి శ్రీ నరేంద్ర మోడీ 2021 అక్టోబరు 20వ తేదీన ఉత్తరప్రదేశ్లోని ఖుషినగర్లో అంతర్జాతీయ విమానాశ్రయాన్ని ప్రారంభించారు. ఖుషీనగర్ అంతర్జాతీయ బౌద్ధ యాత్రా కేంద్రం. ఇక్కడ గౌతమ బుద్ధుడు మహా పరినిర్వాణం పొందారు. ఈ ప్రాంతం బౌద్ధ సర్క్యూట్కు కేంద్ర బిందువుగా ఉంది. ఇందులో లుంబినీ, సారనాథండ్ గయా పుణ్య క్షేత్రాలు ఉన్నాయి. ఖుషీనగర్ విమానాశ్రయ కార్యాచరణ ఈ ప్రాంతాన్ని జాతీయ, ప్రపంచ సందర్శకులు మరియు యాత్రికులతో నేరుగా అనుసంధానిస్తుంది. ఎయిర్పోర్ట్స్ అథారిటీ ఆఫ్ ఇండియా .. ఖుషీనగర్ ఎయిర్పోర్ట్ను 3600 చదరపు మీటర్ల విస్తీర్ణంలో కొత్త టెర్మినల్ భవనంతో కలుపుకొని ప్రభుత్వం తొడ్పాటుతో రూ. 260 కోట్ల అంచనా వ్యయంతో అభివృద్ధి చేసింది. ఉత్తర ప్రదేశ్. కొత్త టెర్మినల్ రద్దీ వేళల్లో 300 మంది ప్రయాణికులను హ్యాండిల్ చేసేలా అమర్చబడింది. స్పైస్జెట్కు ఆర్సీఎస్-ఉడాన్ 4.0 కింద ఖుషీనగర్ - ఢిల్లీ మార్గాన్ని అందించారు. ఈ మార్గంలో విమాన కార్యకలాపాలు ఆతిథ్యం, పర్యాటకం మరియు స్థానిక ఆర్థిక వ్యవస్థపై గుణకార ప్రభావంగా పనిచేస్తాయి. ఇప్పటి వరకు, ఉడాన్ పథకం కింద 6 హెలిపోర్ట్లు మరియు 2 వాటర్ ఏరోడ్రోమ్లతో సహా 395 మార్గాలు మరియు 63 విమానాశ్రయాలలో కార్యకలాపాలు అమలు చేయబడ్డాయి.
ఇక్కడి ఉడాన్ విమాన షెడ్యూల్ క్రింద ఉంది:
|
|
ఫ్లైట్ నంబర్
|
|
ప్రారంభం
|
|
గమ్యం
|
|
విమానయాన సంస్థ
|
|
నిష్క్రమణ
|
|
రాక
|
|
పౌనఃపుణ్యం
|
|
ఎస్జీ2987
|
|
ఢిల్లీ
|
|
ఖుషీనగర్
|
|
స్పైస్జెట్
|
|
12:00
|
|
13:35
|
|
1,3,5,7
|
|
ఎస్జీ 2988
|
|
ఖుషీనగర్
|
|
ఢిల్లీ
|
|
స్పైస్జెట్
|
|
13:55
|
|
15:50
|
|
1,3,5,7
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
రేపు లోక్ నాయక్ భవన్ లో డి.పి.పి.డబ్ల్యు. నిర్వహిస్తున్న ప్రత్యేక శిబిరంలో, టీకాలు వేయించుకోవాలని, 18 ఏళ్లు పైబడిన ప్రతి అధికారినీ కోరిన - డాక్టర్ జితేంద్ర సింగ్
మహమ్మారి 2వ దశలో, సి.పి.జి.ఆర్.ఏ.ఎం.ఎస్. కోవిడ్-19 పోర్టల్ ద్వారా స్వీకరించిన 28,005 ఫిర్యాదులలో 19,694 ఫిర్యాదులను పరిష్కరించిన - డి.ఏ.ఆర్.పి.జి.
ప్రభుత్వ అధికారులు మరియు వారి కుటుంబ సభ్యులతో పాటు పింఛనుదారుల కోసం, ప్రత్యేకంగా టీకాలు వేసే శిబిరాన్ని, రేపు ఇక్కడ లోక్ నాయక్ భవన్లో నిర్వహించనున్నారు.
కేంద్ర ఈశాన్య ప్రాంత అభివృద్ధి శాఖ సహాయ మంత్రి , ప్రధానమంత్రి కార్యాలయం, సిబ్బంది, ప్రజా ఫిర్యాదులు, పింఛన్లు, అణుశక్తి, అంతరిక్ష శాఖల సహాయ మంత్రి, డాక్టర్ జితేంద్ర సింగ్, ఈ విషయాన్ని, ప్రకటించారు. పింఛనుదారులు, పింఛనుదారుల సంక్షేమ శాఖ నిర్వహిస్తున్న ఈ ప్రత్యేక శిబిరంలో 18 సంవత్సరాల కంటే ఎక్కువ వయస్సు ఉన్న ప్రతి అధికారితో పాటు, అర్హత గల వారి కుటుంబ సభ్యులు అందరూ, టీకాలు వేయించుకోవాలని , ఆయన కోరారు. రాబోయే వారాల్లో ఇలాంటి మరిన్ని శిబిరాలు నిర్వహిస్తామని కూడా, ఆయన సూచన ప్రాయంగా తెలియజేశారు.
కోవిడ్ -19 మహమ్మారి రెండవ దశలో స్వీకరించిన ఫిర్యాదుల పరిష్కార పురోగతిని డాక్టర్ జితేంద్ర సింగ్ సమీక్షించారు. ఫిర్యాదుల పరిష్కార నాణ్యతపై ఆయన ఈ సందర్భంగా, సంతృప్తి వ్యక్తం చేశారు.
కోవిడ్ రెండవ దశ, మొదటి దశ కంటే ఎక్కువ ఉధృతంగా ఉన్నప్పటికీ, ఫిర్యాదులకు సత్వర పరిష్కారాలను అందించడం ద్వారా ఈ సవాలును సమర్ధంగా ఎదుర్కోవటానికి డి.ఏ.ఆర్.పి.జి. కృషి చేసిందని, డాక్టర్ జితేంద్ర సింగ్ పేర్కొన్నారు. మొదటి దశలో ఫిర్యాదుల పరిష్కారం కోసం చేపట్టిన, కోవిడ్-19 డాష్ బోర్డు, ప్రతిస్పందన కోసం కాల్ సెంటర్ల ఏర్పాటుతో పాటు, సి.పి.జి.ఆర్.ఏ.ఎం.ఎస్. తో రాష్ట్రాల పోర్టర్ల ను ఏకీకృతం చేయడం వంటి అనేక కార్యక్రమాలు కోవిడ్ రెండవ దశ సవాళ్లను ఎదుర్కోడానికి సహాయపడుతున్నాయని, ఆయన చెప్పారు.
దీనితో పాటు, సకాలంలో ఫిర్యాదులను పరిష్కరించడం కోసం, డి.ఏ.ఆర్.పి.జి., రాష్ట్రాలు / కేంద్రపాలిత ప్రాంతాల ప్రభుత్వాలు మరియు కేంద్ర ప్రభుత్వ మంత్రిత్వ శాఖలు / విభాగాల తో ఎప్పటికప్పుడు సంప్రదిస్తోంది. మహమ్మారి 2వ దశలో, సి.పి.జి.ఆర్.ఏ.ఎం.ఎస్. కోవిడ్-19 పోర్టల్ ద్వారా డి.ఏ.ఆర్.పి.జి. 28,005 ఫిర్యాదులను స్వీకరించింది. అందులో 19,694 ఫిర్యాదులను పరిష్కరించింది. సి.పి.జి.ఆర్.ఎమ్.ఎస్. క్రింద అప్పీల్ చేసుకునే విధానాన్ని కూడా డి.ఎ.ఆర్.పి.జి. అమలు చేస్తోంది. ఇక్కడ బాధిత పౌరులు, భారత ప్రభుత్వ అదనపు కార్యదర్శి లేదా సంయుక్త కార్యదర్శి హోదాలో ఉన్న నోడల్ అప్పీలేట్ అథారిటీకి అప్పీల్ దాఖలు చేయవచ్చు.
తమ ప్రభుత్వం అధికారంలోకి వచ్చి, రెండేళ్ల పదవీకాలం పూర్తిచేసుకున్న సందర్భంగా, ప్రభుత్వ అధికారులు దేశ సేవకు పునరంకితం కావాలని, డాక్టర్ జితేంద్ర సింగ్ కోరారు.
మహమ్మారి రెండవ దశ సమయంలో, అంతరాయం లేకుండా కార్యక్రమాలు కొనసాగించడంలో ప్రభుత్వ అధికారుల అంకితభావాన్ని కూడా, గౌరవ మంత్రి అభినందించారు.
<><><>
(Visitor Counter : 99